《寄答晁百谷元归》
宋代·赵蕃

嗟我与君为近亲，向来未识但有闻。
维夏临川省伯父，时君束书寄荒村。
岂知邂逅宜春郡，皎如玉树相辉映。
品题旧熟大参文，诸公所作皆传信。
探怀赠我一纸诗，功名慷慨真男儿。
我衰怕作此硬语，君言水涨方东之。
外家自有文章种，国朝名家居伯仲。
只今人物未厌多，属君勉矣加研磨。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。